**Samantha Maloney**, nada en Nova York o 11 de decembro de 1975, é unha batería estadounidense. É coñecida por tocar nas bandas Hole, Mötley Crüe, Eagles of Death Metal e Peaches.

Traxectoria
-----------

Samantha recibiu a súa primeira batería con 5 anos. Aos 14 entrou na Fiorello H. LaGuardia High School of Music & Art e na Performing Arts in New York City, e durante os tres anos seguintes estudou percusión intensamente.

Aos 16 anos foixo unha audición para a banda de post-hardcore Shift como batería de reposto, pero a banda deulle o posto de batería permanente. Mentres tocaba en Shift, Maloney destacou no equipo de baloncesto do seu instituto, e en 1993 tivo que decidirse entre seguir xogando cunha bolsa de estudos ofrecida pola universidade ou continuar tocando con Shift. Samantha elixiu permanecer na banda que editou dous álbums a través do selo Equal Vision Records en 1994 e 1995. Dous anos despois Shift asinou un contrato con Columbia Records e realizou a súa estrea cunha grande discográfica lanzando o álbum *Get In*.

En 1998 ofrecéronlle unha audición para ser batería da banda dos Ánxeles Hole, para substituír a Patty Schemel. Foi aceptada na banda polo que deixou Shift para unirse a Hole no seu momento de popularidade máis alto.

No ano 2000 Hole atopábase en hiato e a Maloney ofrecéronlle tocar en Mötley Crüe, debido a que o seu batería, Randy Castillo, atopábase enfermo neses momentos. Cando rematou a xira de Mötley Crüe en xaneiro do 2001, Maloney trasladouse de Nova York a Os Ánxeles para continuar a súa carreira musical.

No 2002, Maloney, xunto con Melissa Auf der Maur, Paz Lenchantin e Radio Sloan crearon unha nova banda chamada The Chelsea. O supergrupo só realizou un único concerto separándose ao pouco tempo.

Despois de ter traballado para outros, a batería decidiu compoñer o seu propio álbum, e a mediados do 2003 comezou a rexeitar concertos co obxectivo de comezar o seu proxecto en solitario, tocando só o 7 de xullo do 2004 coa banda Scarling.

No 2004, cando rematou o seu primeiro feixe de temas, Maloney foi convidada por Courtney Love para voar a Francia e tocar na súa estrea en solitario, *America's Sweetheart*. Ao regresar aos Estados Unidos, convidárona a formar unha banda en directo para Courtney Love, xunto con Radio Sloan e Lisa Leveridge nas guitarras e Dvin no baixo. Despois de tocar coa banda durante unhas semanas Love decidiu chamar á súa nova banda "The Chelsea" polo anterior proxecto de Maloney. Posteriormente entraría na banda a violinista Emilie Autumn e despois duns poucos concertos entrou en hiato.

Porén, Maloney foi contactada polo seu vello amigo Josh Homme para tocar no seu proxecto paralelo Eagles of Death Metal. Maloney aceptou e xirou coa banda sendo abreconcertos de Queens of the Stone Age por todo o mundo.

No 2006 Samantha xirou coa banda en directo de Peaches, The Herms, xunto co JD Samson e con Radio Sloan para promocionar o seu álbum *Impeach My Bush*.

En xaneiro do 2009 Samantha uniuse a Allison Robertson (de The Donnas) e a Corey Parks (ex-integrante de Nashville Pussy) para formar "The Chelsea Girls", unha banda de versións. O nome está sacado dunha película de Andy Warhol e a súa intención era a de tocar grandes himnos de artistas como AC/DC, Judas Priest, Blondie ou Madonna. Nas súa actuacións contaron con convidados como Lemmy de Motörhead e Carmen Electra.

| * v
* c
* e
Hole |
| --- |
| 
* **Courtney Love**
* **Micko Larkin**
* **Shawn Dailey**
* **Stu Fisher**

* Eric Erlandson
* Lisa Roberts
* Caroline Rue
* Mike Geisbrecht
* Errol Stewart
* Jill Emery
* Patty Schemel
* Leslie Hardy
* Kristen Pfaff
* Melissa Auf der Maur
* Samantha Maloney

 |
| Álbums de estudio | 
* *Pretty on the Inside*
* *Live Through This*
* *Celebrity Skin*
* *Nobody's Daughter*

 |
| EPs e recompilatorios | 
* *Ask for It*
* *The First Session*
* *My Body, the Hand Grenade*

 |
| Sinxelos | 
* "Retard Girl"
* "Dicknail"
* "Teenage Whore"
* "Beautiful Son"
* "Miss World"
* "Doll Parts"
* "Violet"
* "Softer, Softest"
* "Gold Dust Woman"
* "Celebrity Skin"
* "Malibu"
* "Awful"
* "Be a Man"
* "Skinny Little Bitch"
* "Pacific Coast Highway"
* "Letter to God"

 |

|  |  |
| --- | --- |
| Control de autoridades | 
* Wd: Q3088160
* Allmovie: p324370
* AlloCiné: 478415
* Discogs: 553773
* Europeana: ID
* IMDb: nm0540603
* MusicBrainz: ID
* TMDb: 1222593

 |